标题：珞琭子三命消息赋
基本信息
【作品名称】《珞琭子三命消息赋》
【创作年代】清末
【作者姓名】珞琭子
作者介绍
《珞琭子三命消息赋》作者：珞琭子
珞琭子，古之隐士也；其“出自兰野，幼慕真风”，且因“息一气以凝神，消五行而通道”，是“约九命”以“立三命”，故而成为中国秦汉魏晋以后的禄命学祖师。
“珞琭子”之名，乃取自道家著名经典《道德经》第三十九章“不欲琭琭如玉，珞珞如石”之意，是作者借以表达自己“超然物外、通豁达观”之出世思想的鲜明标志。
珞琭子之“三命”乃“以干为禄，以支为命，以纳音为身”，其法乃以四气之向背定人贫富，以节气深浅、顺逆循环定人之吉凶，尤且专以人之生年月日时八字推断吉凶祸福，无有不验。
《消息赋》全文
《珞琭子三命消息赋》全文如下：
元一气兮先天，禀清浊兮自然；著三才以为象，播四时以为年。以干为禄，以向背定贫富；以支为命，详顺逆以循环。运行则一辰十载。折除乃三日为年；折除者乃一年二十四气，七十二候。命有节气浅深，用之而为妙。其为气也，将来者进，成功者退；如蛇在灰，如鳝在尘。气者，四时向背之气也；其为有也，是从无而立有；其为无也，天垂象以为文；此五行临於绝地而建贵也。五行绝处有禄马；其为常也，立仁立义；其为事也，或见或闻。
崇为宝也，奇为贵也，将星扶德，天乙加临，本主休囚，行藏汩没。至若勾陈得位，不亏小信以成仁；真武当权，是知大才而分瑞。不仁不义，庚辛与甲乙交争。或是或非，壬癸与丙丁相畏。故有先贤谦己，处俗求仙；崇释则离宫修定，归道乃水府求玄。见不见之形，无时不有；抽不抽之绪，万古联绵。是以何公惧其七杀；宣父畏以元辰；峨眉阐以三生，无全士庶；鬼谷布其九命，约以星观。今集诸家之要，略其偏见之能，是以未解曲通，玅须神悟。
臣出自兰野，幼慕真风；入肆无悬壶之玅，游街无化杖之神；息一气以凝神，消五行而通道。乾坤立其牝牡，金木定其刚柔；昼夜分为君臣，时节分为父子，不可一途而取，不可一理而推。时有冬逢炎热，夏草遭霜；类有阴鼠栖水，神龟宿火；是以阴阳罕测，志物难穷。大抵三冬暑少，九夏阳多，祸福有若祯祥，术士希其八九。或若生居休败，早岁空亡；若遇健旺之乡，连年偃蹇。若乃初凶后吉，相源浊而流清；始吉终凶，状根甘而裔苦。
观乎萌兆，察以其元；根在苗先，实从花后；胎生元命，三兽定其门宗；律吕宫商，五虎论其成败。无合有合，后学难知；得一分三，前贤不载。年虽逢於冠带，尚有余灾。运将至於衰乡，犹披少福。大畏天元羸弱，宫吉不及以为营；日下兴隆，月凶不能成其咎。若遇尊凶卑吉，救疗无功；尊吉卑凶，逢灾自愈。禄有三会，灾有五期。凶多吉少，类大过之初爻；福浅祸深，喻同人之九五。闻喜不喜，是六甲之盈亏；当忧不忧，赖五行之救助。八孤临於五墓，戌未东行；六虚下於空亡，自乾南首。天元一气，定侯伯之尊荣。支作人元，运商徒而得失。若乃身旺鬼绝，虽破命而长生；鬼旺身衰，逢建禄而寿夭。背禄逐马，守穷途而凄惶。禄马同乡，不三台而八座。官崇位显，定知夹禄之乡。小盈大亏，恐是劫财之地。生月带禄，入仕居赫奕之尊。重犯奇仪，蕴藉抱出群之器。
阴男阳女，时观出入之年；阴女阳男，更看元辰之岁，与地之相逢。宜退身而避位，凶会吉会，返吟伏吟，阴错阳差，天冲地击；或逢四杀五鬼，六害七伤，天罗地网，三元九宫。福臻成庆，祸并危凝；扶兮速速，抑乃迟迟。历贵地而待时。遇比肩而争竞。至若人疲马劣，犹托财旺之乡；或乃财旺禄衰，健马何避。掩冲岁临，尚不为灾，年登故宜获福。大吉主逢小吉，及寿长年。天罡运至天魁，继生续寿。从魁抵苍龙之宿，财自天来。天冲临昴胃之乡，人元有害。金禄穷於正首，庚重辛轻。木人困於金乡，寅深卯浅。
玅在识其通变，拙说犹神；巫瞽昧於调弦，难希律吕。庚辛临於甲乙，君子可以求官。北人运至南方，贸易获其厚利。开朝懽而旋至，为盛火之炎阳。克祸福之遥，则多因於水土。金木未能成器，听衰乐以难明；似木盛而花繁，状密云而不雨。乘轩衣冕，金火何多；位穷班卑，阴阳不定。所以龙吟虎啸，风雨助其休祥；火势将兴，故先烟而后焰。每见凶中有吉，吉乃先凶；吉中有凶，凶为吉兆；祸旬向末，言福可以近推。纔入衰乡，论灾宜其逆课。男迎女送，否泰交居；阴阳二气，逆顺折除。占其金木之内，显於方所分野；标其南北之间，恐不利於往来。一旬之内，於年中而问月；一岁之中，求月中而问日。向三避五，指方面以穷通；审吉查凶，述岁中之否泰。丙寅丁卯，秋天宜以保持。己巳戊辰，度乾（亥）宫而脱厄。值病忧病，迟生得生；旺相峥嵘，休囚绝灭。论其眷属，忧其死绝，墓在鬼中；危疑者甚，足下临丧，面前可见。凭阴察其阳福，岁君莫犯於孤辰。恃阳鉴以阴灾，天元忌逢於寡宿。
先论二气，次课延生；父病推其子禄，妻灾课以夫年。三宫元吉，祸迟可以延推；始末皆凶，灾忽来如迅速。宅墓受杀，落梁尘以呻吟；丧吊临人，变宫商为薤露。干推两重，防灾於元首之间；支折三轻，慎祸於股肱之内。下元一气，同居去住之期；仁而不仁，虑伤伐於戊己。至於寝食侍卫，物有鬼物，人有鬼人；逢之为灾，去之为福。就在裸形夹杀，魄往酆都，所犯有伤，魂归岱岭。或乃行来出入，抵犯凶方，嫁娶修营，路登黄道；灾福在岁年之位内，发觉申日时之击扬。五神相克，三生定命。每见贵人食禄，无非禄马之乡；源浊伏吟，惆怅歇宫之地。
狂横起於勾绞。
祸败发於元亡。
宅墓同处，恐少乐而忧多。
万里回还，乃是三归之地。
四杀之父，多生五鬼之男。
六害之徒，命有七伤之事。
眷属情同水火，相逢於沐浴之间。
骨肉中道分离，孤宿犹嫌於隔角。
须要制其神煞，轻重较量；身克杀而尚轻，杀克身而尤重。
至於循环八卦，因河洛以为文，略之为定一端，究之翻成万绪。
若值，扳鞍践禄，逢之则佩印乘轩；马劣财微，遇之则流而不返。
善恶相伴，摇动迁移，夹杀持丘，亲姻哭送；兼须察其操执，观其秉持。原薄论其骨状，成器藉於心源。木气盛而仁昌。
庚辛亏而义寡。吉曜而有喜，疑其灾器。福星临而祸发，以表凶人。处定求动，克未进而难迁；居安虑危，可以凶中而卜吉。贵而忘贱，灾自奢生；迷而不返，祸从惑起。殊当易从变处为萌，福善祸淫，吉凶异兆。
至於公明、季主，尚无变识之文；景纯、仲舒，不载比形之妙。详其往圣，鉴以前贤；或指事以陈谋，或约文而切理。多或少剩，二义难精。今者参详得失，补缀遗踪，规为心鉴，永挂清薹，引列终绪，千希得一。
相关作品
《珞琭子三命消息赋》布德立仪，指归成败，岁时绵邈，斯文盛行，洞鉴人伦，为世所实！因此被后世众多命理学者争相注解或引用。其中注解作品有：《珞琭子三命消息赋注》。 
《珞琭子三命消息赋注》于宋时有王廷光、李仝、释昙莹、徐子平四家注。其中，宋徐子平撰本名《徐氏珞琭子赋注》；此外，尚有《赵氏新注珞琭子赋》（赵寔/著）。
宋朝至今，《珞琭子三命消息赋》亦皆多为引用；引用作品大概如下：
1、《三命指迷赋》 岳珂/著
2、《五行精纪》 廖中/著
3、《滴天髓》 刘基/著
4、《神峰通考》 张楠/著
5、《渊海子平》 徐升/著
6、《三命通会》 万育吾/著
7、《星平会海》 武当月金山人/著
8、《滴天髓阐微》 任铁樵/著
9、《子平真诠》 沈孝瞻/著
10、《命理探源》 袁树珊/著
11、《子平粹言》 徐乐吾/著
12、《八字提要》  韦千里/著
13、《命理乾坤》 钟义明/著
14、《四柱预测学》 邵伟华/著
作品贡献
[1]《珞琭子三命消息赋》不仅通过“变识”、“比形”以及“人与天地相参”的古代哲学原理系统地论述了“天地五行消息”与“人文三命渊源”的重要关系，而且以其高屋建瓴的哲学思维与方法使中国古代命理学从星象命理转入到四柱命理；其上承战国先秦及两汉魏晋，下启千秋万代的光辉篇章，毫无疑问地为中国古代人文史上做出了重要贡献和学术巨献！因此，《珞琭子三命消息赋》将永远是一篇“永挂清台”且“千稀得一”的中国四柱命理学巨作。